**FRANCIA SZENTEK ÉS SZENTÉLYEK NYOMÁN**

2025. augusztus 4-12. (9 nap / 8 éjszaka)

**LELKIVEZETŐ: Bolvári János atya**

**Programvázlat:**

**1. nap:** utazás Olaszországba

**2. nap:** továbbutazás Franciaországba, délután zarándokprogram La Salette-ben

**3. nap:** utazás Lourdes-ba

**4. nap**: egész napos zarándokprogram Lourdes-ban (Jelenések barlangja, bazilikák, Boly malom, zárka, plébániatemplom)

**5. nap:** zarándok- és szabadprogram Lourdes-ban

**6. nap:** zarándoklat Rocamadourba, továbbutazás Nevers-be

**7. nap:** látogatás a Szent Gildard kolostorban, zarándoklat Paray-le-Monialba

**8. nap:** zarándoklat Ars-sur-Formans-ba, utazás Olaszországba

**9. nap:** hazautazás

**RÉSZLETES PROGRAMLEÍRÁS**

**1. nap:** Indulás Mélykútról a reggeli órákban, utazás a Szekszárd – Siófok – M7 – Tornyiszentmiklós (határ) útvonalon, Szlovénián keresztül Észak-Olaszországba. Szállás a Ligur-tenger partján, Savona környékén (1 éj).

**2. nap:** Folytatjuk utunkat Franciaországba, és délután érkezünk meg az 1860 méteres magasságban található **La Salette szentélyébe.** Az Alpok látványos hegykoszorúi által ölelt zarándokhelyen 1846. szeptember 19-én két pásztorgyermeknek jelent meg a Szűzanya. A látomásban Mária a világ bűnöseit siratta és a gyermekeknek adott üzenetben lelki újjászületésre szólította fel az embereket. Programunk során felkeressük a **bazilikát,** a jelenések történetét bemutató **múzeumot,** majd megízleljük a forrást, ami a jelenések óta hűs vizet ad. Szentmise után elfoglaljuk szállásunkat az itteni zarándokházban (1 éj). Vacsora, majd az esti vesperás után gyertyás körmenet a jelenések helyszínén.

**3. nap:** Folytatjuk utunkat Dél-Franciaországba, a Pireneusok csúcsai között fekvő **Lourdes-ba** (3 éj).

**4. nap:** Egész napos zarándokprogram **Lourdes-ban**, a világ egyik legnagyobb Mária kegyhelyén. A kisváros 1858-ban vált világhírűvé, amikor Soubirous Bernadettnek összesen 18 alkalommal megjelent Szűz Mária a Massabielle barlangban. Az Istenanya útmutatása alapján Bernadett az egyik jelenés során egy forrást fedezett fel, melynek vizéhez több ezer gyógyulás köthető, és amelyek közül hetvenet nyilvánított csodának a Katolikus Egyház. Napjainkra Lourdes a remény városává vált: évente több, mint 6 millió zarándok és beteg érkezik ide a világ minden tájáról gyógyulásban bízva és lelki békére vágyva. Zarándoklatunk kezdetén szentmisén veszünk részt a **Jelenések barlangjában,** majd a szentély felfedezésére indulunk. Felkeressük a **Szeplőtelen fogantatás bazilikát,** a **Rózsafüzér bazilikát** és a **Szent Bernadett templomot**, majd a **betegek keresztútját** járjuk végig, mely a magyar születésű Maria de Faykod szobrásznő alkotása. Ebédszünet után Szent Bernadett életéhez kötődő további fontos helyeket keresünk fel a városban: a **Boly malmot**, a **zárkát,** a **Soubirous család házát,** végül pedig a **plébániatemplomot**. Este Rózsafüzér imádságon és gyertyás körmeneten veszünk részt a Szentélynél, mely során ezer apró láng töri meg a sötétséget, a teret pedig betölti az Ave Maria ének.

**5. nap:** Reggel szentmisén veszünk részt**,** majd **keresztutat járunk.** Krisztus szenvedéstörténetén a szentély felett magasodó hegy lejtőire épült monumentális kálvárián elmélkedünk, melynek X. állomását Magyarország katolikusai állították. Délután szabadprogram, majd este Rózsafüzér és gyertyás körmenet a szentélynél.

**6. nap:** Reggel elhagyjuk Lourdes-ot, hogy Szent Bernadett életútját követve Nevers-be utazzunk. Útközben felkeressük a hegyoldalban épült **Rocamadourt,** mely Szent Amadour sírhelye körül alakult ki. A zarándokhely már a középkorban is igen jelentős volt, napjainkban pedig a Notre Dame nevű kápolnájában található Fekete Madonna kegyszoborhoz érkeznek a zarándokok Európa több szegletéből. Felkeressük a bazilikát, imádkozunk a kegyszobor előtt, majd folytatjuk utunkat **Nevers-be** (1 éj).

**7. nap:** Délelőtt megismerjük a **Szent Gildard kolostort**, ahol Szent Bernadett 13 évet élt apácaként. Sétánk során megtekintjük a Bernadett életútját bemutató múzeumot, a Novíciusok kápolnáját, ahol utoljára mesélte el a jelenések történetét rendtársainak, majd a Szent Kereszt oratóriumot, mely korábban betegszobaként működött: Bernadett itt szolgált ápolóként és itt is halt meg 1879-ben. Végül pedig szentmisén veszünk részt a kápolnában, ahol Szent Bernadett teste pihen romlatlan állapotban. Folytatjuk zarándokutunkat a Jézus Szent Szíve tiszteletének központjaként számontartott **Paray-le-Monialba**, ugyanis az itt található vizitációs apácakolostorban élt Alacoque Szent Margit. Felkeressük a zárdát és a Szent Szív bazilikát, majd a Lyon közelében található szálláshelyünkre utazunk (1 éj).

**8. nap:** Napunkat **Ars-sur-Formans-ban** kezdjük, ahol Vianney Szent János 41 éven át plébánosként szolgált és teljesen megváltoztatta a vallástalan falu életét.Egyszerű élete, alázatossága és lelkipásztori tevékenysége a szentek közé emelte „Az ars-i plébános”-t. A szent romlatlan állapotban megmaradt teste üvegkoporsóban látható a bazilikában, ahol szentmisén veszünk részt, majd felkeressük a plébánia egykori épületét, melyben egy kiállítást láthatunk. Délután a Torino környéki szálláshelyünkre utazunk (1 éj).

**9. nap:** Hazautazás Olaszországon és Szlovénián keresztül. Megérkezés a késő éjszakai órákban.

**Szállás:** hotel \*\*\* (7 éj) és zarándokház (1 éj) (2 és 3 ágyas fürdőszobás szobák)

**Ellátás:** félpanzió (reggeli és vacsora)

**Szolgálat:** lelkivezetés, zarándok- idegenvezetés

**Indulás:** 04:00 óra, **Mélykút**

**Teljes részvételi díj: 399.900 Ft/fő**, mely tartalmazza a szállást 8 éjszakára félpanziós ellátással, az idegenforgalmi adót, valamint a zarándok- idegenvezetést.

**A részvételi díj nem tartalmazza** a belépőjegyeket és az adományokat, mely kb. 50 EUR/ fő.

***Egyágyas felár:*** *160.000 Ft*

**Útiköltség:** 100.000Ft + 110€

**Biztosítás:** A részvételi díj nem tartalmazza a baleset-, betegség- és poggyászbiztosítást, melynek megkötése **kötelező. A kombinált útlemondási és utasbiztosítás megkötése ajánlott**, mely a jelentkezéstől az utazás megkezdéséig is biztosítja a résztvevőt, hiszen egy esetleges lemondás esetén a biztosító önrészesedés nélkül (vagy maximum 10% önrészesedéssel) megtéríti a bánatpénzt, továbbá az utazás idejére is biztosítást nyújt.

**EUB kombinált útlemondási és Nívó utasbiztosítás: 21.400 Ft/fő**

**JELENTKEZÉSKOR FIZETENDŐ:**

**Az utazási irodának:** 160.000 Ft/fő + a választott biztosítás díját. (21.400Ft/fő)

Plébániának az útiköltség: 100.000Ft

**MÁSODIK RÉSZLET: 2025. JÚNIUS 1-ig**

**Az utazási irodának: 2025. június 1-ig:** 239.900 Ft/fő

Plébániának az útiköltség: 110€

Hoznivalók:

* Érvényes útiokmány
* Európai egészségbiztosítási kártya
* Rendszeresen szedett gyógyszerek
* Esetleges betegségeiről orvosi papírok
* Hozsanna imakönyv, búcsúsok énekeskönyve, rózsafűzér

***JELENTKEZÉS A MÉLYKÚTI PLÉBÁNIÁN!***

*Ha valaki közvetlenül irodánknak szeretne utalni az alábbi számlaszámra megteheti:*

Via Sacra Zarándoklatszervező Kft.

OTP 11742252 - 25547816 - 00000000

A közlemény: FR-0804-25

**MÉLYKÚT PLÉBÁNIA ELÉRHETŐSÉGE: 8-12 ÓRA KÖZÖTT: 06/77/460-125**